Koridoro di Speguli 


Da Frederic Brown 
IIustrita da Vidmer 
Tradukita da lan Niles 

Esas desfacila decido, kad abandonar la vivo por povar vivar ol itere. 

Dum instanto vu pensas ke lo esas blindeso provizora, ta tenebro subita qua venas ye mezo di 
posdimezo lumoza. 

Lo mustas esar blindeso, vu pensas. Ka la suno qua brunigabis vu povis extingesar ye instanto, lasante 
vu ye total negreso? 

Lore la nervi di vua korporo dicas a vu ke vu stacas, malgre ke ante nur un sekundo vu sidis komfortoze, 
preske inklinante, en stulo kanvasal. Che la teraso di domo di amiko in Beverly Hills. Interparolante kun 
Barbara, vua fiancota. Regardante Barbara - en vesto natal - elua pelo brunatra en la sunolumo brilant, 
bela. 

Vu surhavis vesto natal. Nun vu ne sentas ol an vu. La lejera preso dil tayo-bendo elastika ne plus esas 
ibe an vua tayo. 

Vu tushas vua hanchi per vua manui. Vuesasnuda. Evustacas. 

Irgo quo eventis a vu esas plu multe kam chanjo a subita tenebro od a subita blindeso. 

Vu levas vua manui taste avan vu. Oli tushas sufaco simpla e glata, muro. Vu eskartas oli e singla manuo 
atingas angulo. Vu turnas lente. Duesma muro, lore triesma muro, lore pordo. Vu esas en vesto- 
chambreto ye cirkume quar futi quadrata. 

Vua manuo trovas la maneto dil pordo. 01 turnas e vu pulsas la pordo apertita. 

Esas lumo nun. La pordo apertesabas ye chambro lumata . . . chambro quan vu nulatempe vidis ante 
nun. 


La chambro ne esas granda, ma ol esas agreable moblizita - quankam la stilo dil mobli esas stranja a vu. 


Modesteso igas vu sorgeme apertar la pordo tilkomplete. Ma la chambro ne havas personi. 



Vu pazas aden la chambro, turnante por retrovidar aden la chambreto, qua nun lumesas per la lumo del 
chambro. La vesto-chambreto esas e ne esas vesto-chambreto. 01 havas dimensioni e formo di vesto- 
chambreto. Ma ol kontenas nulo, mem nula agrafo, nula vergo por pendar vesti, nula tabulo. 01 havas 
vakua muri e esas vakua spacio ye quar-ople-quar futi. 

Vu klozas la pordo e stacas regardante cirkum la chambro. 01 esas cirkume dekedu-ople-dekesis futi. 
Esas un pordo, ma ol esas klozita. Esas nula fenestri. Kin mobli. Quar de oli esas familiara a vu - plu o 
min. Un de li aspektas quale skribtablo funcionala. Un esas evidente stulo ... qua aspektas komfortoze. 
Esas un tablo, ma olua suprajo havas plura niveli vice nur un. Altra moblo esas lito o kanapeo. Ulo 
briletanta jacas trans ol e vu marchas ad ol e prenas la kozo briletanta e examenas ol. Esas vesto. 

Vu esas nuda, por ke vu metas ol. Pantofli esas parte sub la lito (o la kanapeo) e vu glitas vua pedi aden 
oli. Oli fitas, e oli esas varma e komfortoza quale nulo quon vu irgatempe surhavis an vua pedi. Quale 
lano de mutonyuno, ma plu mola. 

Vu esas parvestita nun. Vu regardas la pordo - la nura pordo dil chambro ecepte olta dil vesto- 
chambreto de qua vu eniris. Vu marchas al pordo e ante ke vu probos la maneto, vu vidas la mikra 
afisho skribita per skribmashino glutinita poke super ol qua havas ica vorti: 

Ca pordo havas seruro tempal aranjita por apertesar pos un horo. Por motivi quin vu 
balde komprenos, esas plu bona ke vu ne departez la chambro antee. Esas letro por 
vu sur la skribtablo. 

Esas nula signaturo. Vu regardas la skribtablo e vidas ke esas kuverto sur ol. 

Vu ne ankore iras por prenar ica kuverto del skribtablo e lektar la letro qua mustas esar en ol. 

Pro quo ne? Pro ke vu pavoras. 

Vu vidas altra kozi en la chambro. La lumo ne havas fonto quan vu povas deskovrar. 01 venas de nula 
loko. 01 ne esas lumo nedireta. La plafono ne reflektas lumo irgamaniere. 

Ne esas lumo simila en la loko de ube vu venas. Quo vu intencis per "de ube vu venas"? 

Vu klozas vua okuli. Vu dicas a vu, "me esas Norman Hastings. Me esas profesoro asociita de 
matematiko che la Universitato de California Sudala. Me evas ye duadekekin yari, e ica esas la yaro 
dekenincent-e-kinadek-e-quar. 

Vu apertas vua okuli e regardas itere. 


Ta stilo di mobli ne existis en Los Angeles - o en irga loko altra quan vu konocas - ye 1954. Ta kozo en 


la angulo - vu ne povas mem divinar quo ol esas. Tale vua avulo povis regardar televiziono-aparato. 




Vu regardas adinfre vu ipsa, la 
vesto briletanta qua vartis vu. 
Per polexo e index-fingro vu 
palpas olua texuro. 

Esas simila a nulo quon vu tushis 
irgatempe antee. 

Me esas Norman Hastings. Ica 
esas la yaro dekenonacent-e- 
kinadek-e-quaresma. 

Subite, vu mustas savar 
nemediate. 

Vu iras al skribtablo e prenas la 
kuverto qua jacas sur ol. Vua 
nomo esas mashin-skribita sur 
ol: Norman Hastings. 

Vua manui tremas poke dum vu 
apertasol. Ka vu blamas oli? 

Esas plura pagini, mashin- 
skribita. "Kara Norman," ol 
komencas. Vu foliumas rapide 
til la fino por serchar la 
signatura. 01 esas nesignatita. 

Vu retro-foliumas e komencas 
lektar. 

"Ne pavorez. Esas nulo 
pavorinda, ma esas multo 
explikenda. Multo quon vu 
mustas komprenar ante ke la 


seruro tempal apertos ita pordo. Multo quon vu mustas aceptar e - obediar. 


"Vu ja divinis ke vu esas en la futuro - en to quo semblas a vu la futuro. La chambro e la vesti mustis 
dicir to a vu. Me tale planis to por ke la shoko ne esez tro subita, por ke vu saveskez lo pos plura minuti 
vice lektez lo hike - e tre probable deskredez to quon vu lektas. 

"La 'vesto-chambreto' de qua vu jus pazis, quale vu ja saveskis, esas mashino por voyajar tra tempo. De 
ol, vu pazis aden la mondo di 2004. La dato esas la sepesma di Aprilo, nur kinadek yari del lasta yaro 
quan vu memoras. 



'Vu ne povas retroirar. 


"Mi facis to a vu e vu darfas odiar me pro lo, me ne savas. Vu povas decidar to, ma lo ne importas. To 
quo ya importas, e ne a vu sola, esas altra decido quan tu mustas facar. Me ne esas kapabla facar lo. 

"Qua skribas to a vu? Me preferas ne ankore dicar vu. Pos ke vu finos lektar to, quankam lo ne esas 
signatita (nam me savis ke vu serchos unesme signaturo), me ne bezonas dicar a vu qua me esas. Vu 
savos. 

"Me evas sepadek-e-kin yari. En ica yaro duamil-e-quaresma, me studias 'tempo' dum triadek de ta yari. 
Me kompletigis la unesma mashino por voyajar tra tempo irgatempe konstruktita - e til nun, olua 
konstrukto, mem la fakto ke ol konstruktesis, esis mea propra sekreto. 

"Vu jus partoprenis ye la unesma granda experimento. Vu responsos pri decidar kad esos plu multa 
experimenti, kad ol devas donesor al mondo, o kad ol devas destruktesor e nulatempe uzesos itere." 


To esas la finajo dil unesma pagino. Vu regardas adsupre dum momento, hezitante pri foliumar til la 
nexta pagino. Vu ja suspektas to quo venas. Vu foliumas til la nexta pagino. 

"Me konstruktis la unesma mashino por voyajar tra tempo ante un semano. Mea kalkuli dicis a me ke ol 
funcionos, ma ne quale ol funcionos. Me expektis ke ol sendos kozo ne-chanjota ed integra adretroe en 
tempo - ol funcionas nur adretroe en tempo ne adavane. 

"Mea unesma experimento montris a me mea eroro. Me pozis kubeto metala aden la mashino - olta 
esis plu mikra kam olca de qua vu jus marchis - e ajustis la mashino por retroiror a dek yari. Me en- 
swichis la mashino ed apertis la pordo, expektante vidar ke la kubo desaparis. Vicee me vidis ke ol 
polvigesis. 

"Me enpozis altra kubo e retrosendis ol a du yari en la pasinto. La duesma kubo retrovenis nechanjita, 
ecepte ke ol esis plu nova, plu brilanta. 

"To donis la respondo a me. Me expektis ke la kubi retroiros en tempo, e oli facis to, ma ne ye la senco 
quan me expektis. Ta tri kubi facesis ye cirkume tri yari ante nun. Me retrosendis la unesma ayariante 
ke ol existis ye olua formo facita. Dek yari ante nun ol esis erco. La mashino refacis ol ye ita stando. 

"Ka vu komprenas quale nia antea teorii di voyajar tra tempo esis eroroza? Ni expektis povar pazar aden 
mashino por voyajar tra tempo ye, ni dicez, 2004, ajustar ol ye kinadek yari ante nun e lore ekpazar ye la 
yaro 1954 ... Ma lo ne funcionas tale. La mashino ne voyajas en tempo. Nur la kozi en la mashino esas 
chanjata, e takaze nur ye olia relato ye oli ipsa e ne ye la restajo dil universo. 


"Me konfirmis to per mea kobayi, per sendir un de oli, qua evis sis semani, retroe ye kin semani, e ol 
divenis infanto. 



"Me ne bezonas skisar omna mea experimenti hike. Vu trovos arkivo pri oli en la skribtablo e vu povas 
studiar ol plu tarde. 

"Ka vu komprenas nun to quo eventis a vu, Norman?" 


Vu komencas komprenar. E vu komencas sudorifar. 

La me-o qua skribis ta letro quan vu nun lektas esas vu, vu ipsa ye la evo di sepadek-e-kin yari, en ica 
yaro di 1954. Vu esas ta homulo qua evas sepadek-e-kin yari, kun vua korpo retroirinta a to quo ol esis 
ante kinadek yari, kun omna memoraji dum kinadek yari efacita. 

Vu inventis la mashino por voyajar tra tempo. 

E ante ke vu aplikis ol a vu ipsa, vu facis ica aranjuri por helpar vu orientizar vu. Vu skribis la letro a vu, 
quan vu nun lektas. 

Ma se ta kinadek yari foriris por vu, quo eventis ad omna vua amiki, ad iti quin vu amis? Quo eventis a 
vua genitori. Quo eventis ad ita puerino quan vu planas - planis — spozigar. 

Vu duras lektar. 

"Yes, vu volos savar to quo eventis. Matro mortis ye 1963, Patro ye 1968. Vu mariajis vu a Barbara ye 
1956. Me regretas dicar a vu ke el mortis ye nur tri yari plu tarde, ye aeroplanal koliziono. Vu havas un 
filiulo. II ankore vivas. Lua nomo esas Walter. II nun evas quaradek-e-kin yari ed il esas kontisto en 
Urbo di Kansas." 

Lakrimi eniras vua okuli e dum momento vu ne plus povas lektar. 

Vu koaktas vu a relektar. 

"Ma retroe al deskovro. Vu komencas vidar ula implikaji. Vu bezonas plu multa tempo por komprenar 
omna oli. 

"Olu ne permisas voyajar tra tempo, quale ni pensis pri voyajo tra tempo, ma olu ya donas a ni 
nemortiveso di ula sorto. Nemortiveso di ta sorto quan mi donis provizore a ni. 

"Ka lo esas bona? Ka retroirar al yuna korpo valoras perdo di memoraji di kinadek yari de vivo. La sola 
maniero ye qua me povas saveskar esas probar, tam balde kam me finos skribar to e facar mea altra 
preparuri. 

"Vu ya savos la respondo. 


"Tamen ante ke vu decidez, memorez ke esas altra problemo, plu importa kam la problemo mental. Me 
intencas la problemo di tro multa personi en la mondo. 



"Se nia deskovrajo esas donata al mondo, se omnu qua esas olda o mortanta povas reyuneskor, la 
populo preske duopleskos singlageneracione. La mondo — mem lando pasable iluminata quale la nia - 
voluntus aceptar koaktata preventado di gravideso kom solvuro. 

"Se olta donesos al mondo, quale la mondo esas ye 2004, e pos un generaciono esos famino, sufrado, 
milito. Forsan kompleta krulo di civilizuro. 

"Yes, ni atingis altra planeti, ma oli ne konvenas a koloniizo. La steli darfas esar nia respondo, ma ni 
atingos oli nur pos longa tempo. Kande ni atingos oli uladie, miliardi di planeti habitebla qui mustas 
existar esos nia respondo ... nia salono. Ma antee, quo esas nia respondo? 

Ka onu destruktas la mashino? Ma pensez pri vivi sennombra quin ol povas salvar, sufrado quan ol 
povas preventar. Pensez pri to quo ol signifikus ad homo mortanta pro kancero. Pensez..." 


Pensez. Vu finas la letro e vu depozas ol. 

Vu pensas pri Barbara, qua mortis ye quaradek-e-kin yari ante nun. E pri la fakto ke vu esis spozo di elu 
dum tri yari qui nun esas perdita por vu. 

Kinadek yari perdita. Vu maledikas la olda homulo di sepadek-e-kin yari qua facis to a vu ... qua koaktis 
vu facar ita decido. 

Bitre, vu savas quo ta decido mustas esar. Vu pensas ke ilu savis to anke, e vu saveskas ke ilu povis 
sekure koaktar vu decidar. Maledikez il, il devis savar. 

Tro valoroza por destruktesar, tro danjeroza por donacesar. 

La altra respondo esas dolorigive evidenta. 

Vu mustas esar la gardero di ca deskovrajo e mantenas ol sekreto til ke ol esos sekura donacesar, til ke 
homaro diplasos su ad astri ed havos nova mondi populizebla o til ke, mem sen to, homaro atingos 
stando di civilizo ube ol povos evitar tro-populizado per restriktar la nombro di naski al nombro di morti 
acidentala — o voluntala. 

Se nula ta kozi eventos pos altra kinadek yari (e kad oli esas probabla tam balde?), vu, kande vu evos 
sisadek yari, skribos altra letero simila ad olca. Vu subisos altra experienco simila al olca quan vu subisas 
nun. E vu facos la sama decido, komprenende. 

Por quo ne? Vu esos la sama persono itere. 

Itere ed itere, por prezervar ica sekreto til ke homaro esos pronta. 


Quante ofte vu sidos che skribtablo simila ad olca, pensante la pensi quin vu pensas nun, sentante la 
chagreno quan vu nun sentas? 



Esas klikto che la pordo e vu savas ke la seruro temporal apertesis e vu nun darfas lasar ica chambro, vu 
darfas komencar nova vivo por vu ipsa vice olta quan vu ja vivis e perdis. 


Ma vu nun ne hastas por marchar rekte tra ta pordo. 

Vu sidas ibe, gapante blinde rekte avan vu, vidante en la okulo dil mento kolektajo di speguli qui 
afrontas vu, quale olti en butiko di barbisto, reflektante la sama kozo itere ed itere, diminutante al fora 
disto. 



